Sokoł Ralbicy/Hórki – ST Horni kraj/Sprjewja 1:2 (1:1)
Zestawa domjacych: Schöne – M. Matka (89. Šiman), Šewc, Schultz, Rawš, Rachel (77. Janca), Korjeńk, Gloxyn, Bejma, Domaška, Nuk (86. Hrjehor)
Po hoberskej poražce tydźenja w Němskich Pazlicach wočakowaše trenar Chrystof Gloxyn najebać tójšto zranjenych hrajerjow reakciju swojeho mustwa. Z hosćom pak bě jedyn z faworitow na mišterstwo, team z Budestec/Korzymja. Tuž bě přećiwnik tež w tutej hrě faworit a wot wšeho spočatka bul w swojich rjadach dźeržeše. Ralbičenjo mějachu swoju lubu nuzu prawje do hry namakać. Po štwórć hodźinje hosćo zasłužbnje nawjedowachu. Třělwa ze 16 metrow zadyri do wrotow Willija Schöny. By-li wón wrotam snano trochu bliže stał, by kulowatu kožu zawěsće měł. Wotnětka pak so domjacy pomału zhrabachu, dwuboje přiběrachu a woni lěpje sobu hrajachu. Hakle do połčasa běchu Sokoljo prěni raz cyle strašni před wrotami hosća a zdobom wuspěšni. Nisku přihrawku Pětra Domaški z praweho křidła přetwori Bosćij Bejma w šěsnatce hnydom k wurunanju.
szl_Latn jav_Latn szl_Latn